NaiveNeuron/SloPal huggingface dataset:
Mikuš, Jozef, poslanec NR SR (2014-07-08):
Ďakujem, pani podpredsedníčka, za slovo. Súhlasím s mojím predrečníkom, s kolegom Kaníkom o tom, že, alebo s tým, že schválením tohto zákona sa legalizuje do zákonnej podoby predaj vody cez potrubia alebo cisterny do zahraničia. A súhlasím aj s tým, že prakticky celý zisk z tohto predaja pôjde do rúk subjektom, ktoré budú odobrené vládou Slovenskej republiky, respektíve ministerstvom životného prostredia. Kolega Kaník použil mnoho príkladov aj z minulosti pomoci štátu, sofistikovanej pomoci štátu vybraným subjektom. Ja by som doplnil ako príklad za prvej Ficovej vlády rozdelenie profilov na našich riekach pre výstavbu malých vodných elektrární. Tu občas niekto povie, že raz je pri moci jeden, raz druhý. Tých profilov sa rozdelilo také veľké množstvo, že už prakticky nebude možné prideliť ani jeden, ale najhoršie na tom je, že opäť bez akýchkoľvek regulárnych pravidiel z hľadiska environmentálnych ekologických dopadov, s ktorými sa robí biznis. Dnes s tým majú obce mnoho problémov z hľadiska územných plánov a, čuduj sa svete, za tejto vlády Roberta Fica sa práve jedine týmto výrobcom udelila výnimka pri zavádzaní poplatku za pripojenie do siete. Takisto aj tento návrh zákona je vysoko sofistikovaný, hovorili tu o tom mnohí moji predrečníci, ktorí hovorili o tom, že, že opäť bude pomáhať vybraným subjektom účelovým spôsobom, rozhodnutím politických špičiek. Ďakujem.
Škripek, Branislav, poslanec NR SR (2013-09-25):
Ďakujem. No je zvláštne, že o tom, aby sme vylučovali opitých poslancov z rokovacej sály, ak sú viditeľne opití, je potrebné až tak veľa hovoriť. Mne sa zdá, že celá krajina čakala takú jednoduchú vec, že ten zákon proste bude prijatý normálne, slušne, v prvom, hneď, a nebudeme musieť to toľko obhajovať, že načo je to dobré. Najzvláštnejšie je, že niektorí z poslancov SMER-u to všetko vzťahujú na seba, hoci oni nemajú problém s alkoholom. Pani Hufková teraz povedala: „Však ja nemám s tým žiaden problém.“ Tak potom prečo to vzťahujete na seba? Veď vieme, že, že niektorí sa tu vedia viditeľne opiť a tak je jednoduché iba, keby sme to schválili, tak s tým žiaden problém mať nebudeme, nemusíme o tom toľko rozprávať. A najčastejšia výhrada od kolegov zo SMER-u je, že čo sa tu vari pije? Ale veď, kolegovia, všetci vieme, že niektorí si tu radi prihli a boli v rokovacej sále pod vplyvom alkoholu dosť poriadne. Toto dehonestuje Národnú radu, nie to, že sme taký návrh zákona podali. Poslankyne zo SMER-u sa vyjadrili na túto tému, že oni sa boja, keď pán poslanec Hlina mal ťažký výstup s pánom Martvoňom, že oni sa teraz boja. No tak po výstupe pána Valockého a pána Vargu a po vyvolanej bitke sa teraz, myslím, že boja omnoho viacej a treba ich chrániť. Kolegyne, keď tu majú strach, tak nemôžeme proste pripustiť takéto niečo. A potom je mi čudné, keď aj pán predseda Paška, aj pán Číž to teraz povedal, aj pán Kaliňák, aj pán Glváč na kameru, že to pán Matovič napadol pána Valockého. No, pán Číž, no nie je to tak! My máme z toho skutočný obrazový záznam, ako to začalo. Ja som očitý svedok, to, a je tu viacero očitých svedkov, že to začal pán Valocký, pán Varga, a tá bitka, vytlačili ste to von zo sály, aby to nebolo vidno. Nuž ja myslím, že jediná relevantná odpoveď Národnej rady je schváliť tento zákon a vylučovať.
R. Madej, poslanec: (2003-02-28):
Z. Martináková, podpredsedníčka NR SR: Páni poslanci, uzatváram možnosť hlásiť sa s faktickými poznámkami na vystúpenie pána poslanca Madeja. Prvá faktická poznámka, pán poslanec Hrdlička. J. Hrdlička, poslanec: Ďakujem pekne, pani podpredsedníčka. Vážené pani poslankyne, vážení páni poslanci, predovšetkým vážený pán poslanec Madej, skutočne skláňam klobúk pred týmto mladým človekom, ktorý povedal to, čo povedal. Úplne sa s tým stotožňujem aj ja a myslím, že má podporu celého nášho poslaneckého klubu. Chcem k tomu dodať... (Potlesk.) Vážené dámy a páni, aj keď je to smiešne, ale skutočne, vy ste tu tí, ktorí by ste sa mali, mali by ste si spytovať svedomie a vy by ste sa mali vysporiadať s minulosťou! (Výkrik v rokovacej sále.) Celú dobu... Z. Martináková, podpredsedníčka NR SR: Páni poslanci, poprosím na jednej strane pokoj, na druhej, pán poslanec, faktickou poznámkou reagujete na predrečníka, nie na svojich kolegov. J. Hrdlička, poslanec: Áno, samozrejme, ja reagujem na pána predrečníka. A skutočne na adresu pána poslanca Madeja chcem povedať len jedno, aby si tí páni poslanci, ktorí tu sedia a ktorí sú súčasťou vládnych garnitúr po roku 1989, uvedomili, že ich deformácia a dehonestácia histórie a práce mnohých generácií, ktoré tu budovali štát, míňa sa účinkom, pretože prichádza generácia, ako je pán poslanec Madej, ktorí nezaujato a objektívne budú posudzovať históriu... (Ruch v rokovacej sále.) A aj podľa toho sa budú správať v budúcnosti pri ďalšom ovplyvňovaní vývoja v tejto spoločnosti. Ďakujem pekne. Z. Martináková, podpredsedníčka NR SR: Pán poslanec Mikloško, faktická poznámka.
Hrnčiar, Andrej, podpredseda NR SR (2020-02-21):
Vážené panie poslankyne, vážení páni poslanci, pristúpime k opätovnému hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1836). Nech sa páči, pán poslanec Erik Tomáš, uveďte hlasovanie. (Opätovné hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1836.)
Naď, Jaroslav, dočasne poverený minister obrany SR (2023-02-01):
Ďakujem veľmi pekne, vážený pán predsedajúci. Vážené pani poslankyne, vážení páni poslanci, predkladám na prerokovanie vládny návrh zákona, ktorým sa mení a dopĺňa zákon č. 570/2005 o brannej povinnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Cieľom návrhu zákona je zlepšenie stavu aktívnych záloh Ozbrojených síl Slovenskej republiky zaradením mladších ročníkov občanov z radov registrovaných občanov do aktívnych záloh a tiež úpravou podmienok na zaraďovanie do aktívnych záloh profesionálnych vojakov po skončení štátnej služby prepustením zo služobného pomeru za predpokladu trvania ich brannej povinnosti, čím sa aktívne zálohy posilnia vycvičenými vojakmi s vysokou úrovňou pripravenosti. Návrhom zákona sa zároveň upravuje odmeňovanie vojaka mimoriadnej služby s prihliadnutím na náročnosť výkonu vojenského povolania počas mimoriadnej služby a upravuje sa okruh osôb, ktoré môžu požiadať o povolenie nosiť vojenskú rovnošatu, a súčasne sa upravujú aj podmienky, ktoré umožnia povolenie na nosenie vojenskej rovnošaty zrušiť. V článkoch II až VI sa upravujú súvisiace právne predpisy. Účinnosť zákona sa navrhuje od 1. mája 2023. Jednou vetou. Je to vlastne splnenie toho plánu alebo záväzku, ktorý som aj verejne dal, že zmeníme systém aktívnych záloh tak, aby nie iba bývalí príslušníci ozbrojených síl a ozbrojených zborov mohli participovať v aktívnych zálohách, ale každý občan, ktorý o to prejaví záujem a bude spĺňať zdravotné predpoklady a vekové limity. Tým pádom je to vlastne taký scenár, ako je napríklad aj v Českej republike a v iných krajinách v rámci EÚ alebo Severoatlantickej aliancie, a očakávame, že to výrazným spôsobom navýši dobrovoľných záujemcov o aktívne zálohy. Vážené panie poslankyne, vážení páni poslanci, prosím o prerokovanie vládneho návrhu zákona a o jeho podporu. Ďakujem pekne.
Červeňáková, Elena, poslankyňa NR SR (2019-05-13):
Ďakujem. Od 1. 9. 2018 bolo prijaté Národnou radou, že zdravotnícki asistenti sú premenovaní na praktické sestry. To znamená, terajší zdravotnícki asistenti, praktické sestry nespĺňajú vzdelanie, odbornú spôsobilosť praktickej sestry. Štátny vzdelávací program nový nebol vypracovaný a hovorili sme o tom aj na zdravotníckom výbore a, samozrejme, od 1. 9. 2019 tohto roku praktické sestry budú sa pripravovať na stredných zdravotníckych školách podľa nového štátneho vzdelávacieho programu, to znamená, že o 4 roky, keď skončia maturitu na strednej zdravotníckej škole, budú to praktické sestry, a nie terajší zdravotnícki asistenti, ktoré, ktorí sú premenované na praktické sestry. Žiaľbohu, v praxi je veľký problém s týmito praktickými sestrami, lebo aj námestníčky, aj vedúce sestry proste majú problém s nimi, lebo nechcú robiť to, čo robia praktické sestry, nevedia podávať ani pripravovať infúzie, majú strach, toto, čo sa deje v praxi, žiaľbohu, toto sa nemalo dopustiť a to, že praktická sestra bude o 4 roky, bude spĺňať odbornú spôsobilosť, prosím. Národná rada to schválila, ale zdravotnícki asistenti majú v praxi teraz problém. Ďakujem.
Zmajkovičová, Renáta, podpredsedníčka NR SR (2012-07-27):
Ďakujem, pán poslanec. Na vystúpenie pána poslanca Kondróta dve faktické poznámky. Uzatváram možnosť faktických poznámok. Pán poslanec Hraško.
Viskupič, Marián, poslanec NR SR (2023-02-01):
Ďakujem, ďakujem pekne ešte. Pán minister, vitajte u nás. Ja viem, že vy máte veľa práce. (Prerušenie vystúpenia predsedajúcim.)
P. Paška, predseda NR SR: (2009-06-19):
(Hlasovanie.) 139 prítomných, 78 za, 4 proti, 57 sa zdržalo. Tento návrh sme schválili.
Figeľ, Ján, podpredseda NR SR (2012-09-12):
Ďakujem pekne, pán minister. Nech sa páči, zaujmite miesto pre navrhovateľa. Prosím teraz člena výboru pre obranu a bezpečnosť pána poslanca Martina Fedora, aby predniesol, informoval Národnú radu o výsledku prerokovania tejto správy vo výbore.
Laššáková, Jana, podpredsedníčka NR SR (2015-05-13):
Nech sa páči, pán poslanec Érsek, pán poslanec vystúpi za klub strany MOST – HÍD. Nech sa páči, máte slovo.
Drdul, Dominik, poslanec NR SR (2023-02-09):
Vážený pán predsedajúci, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán podpredseda, prosím, otvorte rozpravu. Ďakujem.
Šipoš, Michal, poslanec NR SR (2023-02-16):
Ďakujem pekne, pán predseda. Ja by som chcel poprosiť ešte pred tým, ako začneme hlasovať a budeme sa uznášať, aby ste dali päť minút prestávku na poradu klubov.
Grendel, Gábor, podpredseda NR SR (2021-05-13):
(Hlasovanie.) Prítomných 133 poslancov, za 113, proti nikto, zdržalo sa 20 poslancov, hlasovali všetci prítomní. Národná rada sa teda uzniesla, že tento návrh zákona prerokuje v druhom čítaní , preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Bugár, Béla, podpredseda NR SR (2010-09-08):
Pýtam sa, či sa hlási niekto ústne do rozpravy. Traja. Štyria, piati, šiesti, siedmi. (Smiech v sále.) Končím možnosť sa prihlásiť ústne do rozpravy. Posledný pán poslanec Číž. Pani poslankyňa Belousovová, nech sa páči.
P. Hrušovský, predseda NR SR: (2004-05-12):
M. Juščík, poslanec: Vážené kolegyne, kolegovia, vojna je vždy pokračovaním politiky násilnými prostriedkami. Tento fakt sa nedá odškriepiť. Ja si myslím, že začína tu prevládať tak trochu medzi všetkými určitým spôsobom snaha ospravedlňovať sa za to, čo sme asi pred rokom urobili. Keď sme pred rokom v tomto parlamente opoziční poslanci vyzývali, aby sme neposielali svojich vojakov do Iraku, dnes som presvedčený, že všetci tí poslanci, ktorí za to vtedy jednoznačne zahlasovali, si musia spytovať svedomie. Áno, svedomie pred týmto národom, pred týmito chlapcami, čo tam sú. Ani dnes nie je otázka postavená tak, že išli dobrovoľne. Ja som z tejto tribúny hovoril, keď si niekto myslí, že si ide do Iraku sem-tam vystreliť, zarobiť doláre a vrátiť sa späť, dnes vidíme, aká je špinavá táto vojna, že táto vojna, ktorá v Iraku je, je v záujme kohosi iného, je v záujme amerického kapitálu. Áno, tak ako súdružka Bollová v tomto liste povedala, bude potrebné sa skutočne zamyslieť nad tým, koho brať na zodpovednosť, a keď bol  norimberský tribunál, že bude potrebné uvažovať o tribunáli, ktorý zoberie na zodpovednosť zločincov tohto sveta, ktorí takýmto spôsobom skutočne potierajú ľudské práva a prenasledujú nevinných ľudí. Ďakujem.
Paška, Pavol, predseda NR SR (2014-05-27):
Pán podpredseda vlády, nechajte pána poslanca.
Blanár, Juraj, podpredseda NR SR (2021-04-30):
Pán poslanec Marek Kotleba.
Záhumenský, Marian, poslanec NR SR (2011-06-29):
Ďakujem pekne, pán podpredseda. Pani predsedníčka výboru, všimol som si ten bod. A asi ste mi nerozumeli čo som povedal. Obchodné reťazce majú tak veľkú silu, že nemajú problém do zmluvy si dostať čokoľvek. A keď dneska ako neprimeranú podmienku používajú to, že pokiaľ končí lehota spotreby nejakého tovaru, tak majú v zmluve zakomponované, že dodávateľ potravín si obmieňa ten tovar na tom regáli, na ktorý ho sám vykladá v tom reťazci, tak sa lehota posunie na štyridsaťosem hodín pred ukončím lehoty spotreby. To znamená, že bude v zmluve medzi dodávateľom potravín a obchodným reťazcom. Čiže obchodný reťazec nebude mať na svojich pultoch žiadny tovar, ktorý bude štyridsaťosem hodín pred ukončením spotreby. Aby ste mi rozumeli. Ten tovar odíde skôr z tej predajne na základe zmluvy medzi dodávateľom potravín a odberateľom potravín. Toto je celý problém, ktorý sa premietne. A nebude to sankcionovať a postihovať alebo nejakým spôsobom nútiť veľký obchodný reťazec, skôr malé prevádzkárne, áno, ale veľké reťazce určite nie, aby tieto potraviny umiestňovali na špeciálne regály, vytvárali nejaké miesto na špeciálnych miestach. Budete to vidieť v malých prevádzkárňach a stredných prevádzkárňach, malých obchodíkoch tam, áno, ale vo veľkých reťazcoch, kde sa predáva 80 % potravín na slovenskom trhu, toto nebude. A sa to premietne presne týmto duchom, ako som teraz povedal, vzhľadom na to, že sme včera zrušili zákon o nepredajných podmienkach. A tam sme tento problém riešili. Ďakujem.
Šimečka, Michal, podpredseda NR SR (2023-12-07):
Ďakujem, pani ministerka, a vidím, že pán poslanec Pročko má doplňujúcu otázku. Prosím, máte slovo.
R. Zajac, minister zdravotníctva SR: (2005-09-22):
Súčasne by som dal odpoveď, neviem, či pán minister financií odpovedal na otázku, či Všeobecná poisťovňa vrátila 2 mld. korún. Treba vedieť, že Všeobecná poisťovňa a Spoločná poisťovňa spolu rukou neoddeliteľne (pozn. red.: nezrozumiteľne vyslovené) v pomere 2 : 1 majú záväzok vo výške 2,32 mld. korún voči a. s. Veriteľ, ktorá má tento záväzok voči štátnemu rozpočtu. Všetky ostatné oddlžovania a. s. Veriteľ boli riešené navyšovaním základného imania. Záväzok a. s. Veriteľ voči štátnemu rozpočtu vo výške 2,32 mld. korún bude riešený v návrhu štátneho rozpočtu na rok 2006. Máme tri varianty. Podľa vývoja verejných financií nebude sa nič vracať, navýši sa základné imanie o tento záväzok a dlhy budú odpustené. Bude sa vracať 1 mld. a 320 mil. a bude sa vracať celá čiastka. Definitívna odpoveď na túto otázku bude daná v deň, keď vláda odošle do parlamentu návrh štátneho rozpočtu. To znamená, neviem celkom, lebo viete dobre, že štátny rozpočet je napínaný požiadavkami rezortov. Ja teraz tu nie som kompetentný o ňom hovoriť, ale zatiaľ posledná informácia, ktorú sme mali, sme rádovo mali naše požiadavky vyššie oproti možnostiam, ktoré nám dáva ministerstvo financií, vyše 10 mld. korún, pokiaľ si dobre pamätám. Pokiaľ pôjde situácia tak, ako si ja predstavujem, tak a. s. Veriteľ nebude pýtať peniaze od Všeobecnej a Spoločnej zdravotnej poisťovne a záväzky Všeobecnej a Spoločnej zdravotnej poisťovne, ktoré nie sú záväzkami voči štátnemu rozpočtu, zaplatia tieto poisťovne svojím nedobytným nízko bonitným poistením, nedobytnými pohľadávkami. Neviem ešte, či mám nejakú otázku zodpovedať.
Ďuriš Nicholsonová, Lucia, podpredsedníčka NR SR (2018-12-03):
Pán poslanec Tomáš.
Viskupič, Marián, poslanec NR SR (2022-12-22):
Pán predseda, vzhľadom na to, že zákon sa prerokováva v skrátenom legislatívnom konaní, sme v treťom čítaní , otvorte, prosím, rozpravu.
Gál, Gábor, poslanec NR SR (2013-03-14):
Ďakujem za slovo, pán predseda. Pán poslanec Matovič, kvôli vám a vám podobným poslancom, ktorí používajú v tejto sále rétoriku ako „krysy“, a nechcem v tomto pokračovať, aké ďalšie pojmy tu používate, odborne zdatní ľudia, čestní ľudia sa zdráhajú toho, aby išli do kandidatúry, aby vôbec ich meno bolo tuto nejako navrhnuté. Práve aj pri voľbe členov disciplinárnych senátov je tých možných kandidátov kvôli tomu tak primálo, lebo sa boja, že budú považovaní, budú označkovaní za straníckych kandidátov. A pritom vôbec nemusí ísť o ľudí, ktorí budú mať nejaké stranícke pozadie. Sudcovia alebo ďalší ľudia s právnickým vzdelaním nie sú navrhovaní kvôli tomu, kvôli dvom ľuďom asi, čo je aktuálne, kvôli dvom ľuďom, lebo okamžite keď nejaká politická strana ich navrhne, povedzme, za člena disciplinárneho senátu, budú opečiatkovaní ako stranícki kandidáti. Z tých dvoch jeden človek ste vy a druhý je Štefan Harabin. (Potlesk.)
Kollár, Boris, predseda NR SR (2022-10-05):
Dávam slovo poverenému členovi výboru pre financie a rozpočet poslancovi Jozefovi Hlinkovi, aby informoval Národnú radu o výsledku prerokovania návrhu vlády vo výbore.
R. Madej, poslanec: (2008-10-30):
Pán predsedajúci, prosím, teraz budeme hlasovať o pozmeňujúcich návrhoch, o všetkých pozmeňujúcich a doplňujúcich návrhoch z rozpravy, ktoré predložili poslanci. Pán predsedajúci, prosím, dajte hlasovať o prvom pozmeňujúcom návrhu, ktorý som podal ja v rozprave, týka sa § 82 v čl. 1 a § 28 čl. 2 návrhu zákona.
Zmajkovičová, Renáta, podpredsedníčka NR SR (2014-09-23):
Ďakujem, otváram všeobecnú rozpravu. Do rozpravy som dostala jednu písomnú prihlášku. Pán poslanec Vašečka za poslanecký klub OĽaNO, nech sa páči.
Mihál, Jozef, poslanec NR SR (2012-07-31):
Ďakujem. Keď dvaja robia to isté, nie je to to isté. Keď dvaja navrhujú skrátené legislatívne konanie, tak tiež to nie je to isté. Ak v minulom volebnom období sa zákon o RTVS presadil cez skrátené legislatívne konanie, tak to bolo preto, pretože hrozili značné škody, ak sa tak nestane, priamo v danom rezorte kultúry, priamo v hospodárení, v ekonomike Rozhlasu a televízie. To sa aj preukázalo, pretože pod novým vedením tie straty, ktoré zaznamenával rozhlas či televízia, jednoducho ustali. Ja si pamätám, ako minister som presadil, napriek vášmu odporu vtedy, skrátené legislatívne konanie o zákone o službách zamestnanosti, keď sa zaviedol protipovodňový príspevok. Vďaka tomuto príspevku, vďaka tej rýchlosti pri schvaľovaní mohli obce na východnom Slovensku získať skôr peniaze, ktoré im pomohli pri odstraňovaní škôd a prevencii pred ďalšími, čiže tam to malo svoje miesto. Keď hovoríte, že je výpadok na daňovej správe, tak sa pýtam, prečo sa v skrátenom legislatívnom konaní neprejednával zákon o DPH, ktorým sa priamo vlastne reaguje na problémy pri výbere DPH? Prečo ten výpadok vo verejných financiách, o ktorom hovoríte, spôsobom, ktorý s tým vôbec priamo nesúvisí? Ak ide o výpadok v daniach, tak riešme skrátené legislatívne konanie v zákone o daniach! A nie v zákone, ktorým cez zrušenie druhého piliera získate 500 mil. ročne a budete mať veľké ramená, ako ste zachránili štátny rozpočet, takýmto lacným a primitívnym spôsobom. (Potlesk.)
Grendel, Gábor, podpredseda NR SR (2022-05-03):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 65. schôdze Národnej rady Slovenskej republiky v prerušenej rozprave o žiadosti Generálnej prokuratúry Slovenskej republiky, tlač 1010. Ďalším v poradí z písomne prihlásených rečníkov je pán poslanec Dušan Muňko, ktorému odovzdávam slovo. Pripraví sa pán poslanec Mazurek. (Pokračovanie v rokovaní o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky , tlač 1010.)
Kalavská, Andrea, ministerka zdravotníctva SR (2019-10-15):
Ďakujem veľmi pekne. Vážený pán predsedajúci, vážení prítomní, dovoľte mi predniesť návrh zákona. Je to iniciatívny materiál a základným cieľom tohto materiálu je teda precizovať definíciu základného pojmu „európske referenčné ceny lieku“, referencovať na jednotkové množstvo lieku a tým pádom dopad by to malo mať na rozpočet vlastne pozitívny, znížili by sa teda ceny liekov. A vlastne dôvodom predloženia návrhu do legislatívneho procesu je udržanie stability systému verejného zdravotného poistenia a šetrenia verejných zdrojov. Ďakujem veľmi pekne.
Kyselica, Lukáš, poslanec NR SR (2022-09-21):
Ďakujem, pán predseda. V rozprave nebol podaný žiadny návrh. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Bašistová, Alena, poslankyňa NR SR (2019-10-17):
Spoločná správa neobsahuje žiadne pozmeňujúce a doplňujúce návrhy. V rozprave k uvedenému návrhu bol podaný jeden pozmeňujúci a doplňujúci návrh. Nakoľko bol dnes v rozprave podaný pozmeňujúci návrh, v zmysle § 83 ods.4 rokovacieho poriadku dajte, prosím, hlasovať o skrátení lehoty.
Grendel, Gábor, podpredseda NR SR (2020-07-24):
Päť faktických poznámok na vystúpenie pani poslankyne. Posledný bude pán poslanec Petrák. A prvý, pán poslanec Mazurek.
Cmorej, Peter, poslanec NR SR (2022-03-24):
Vážený pán predsedajúci, vážené panie poslankyne, vážení páni poslanci, v rozprave bol podaný jeden pozmeňujúci návrh. Spoločná správa neobsahuje žiadne pozmeňujúce návrhy. Nakoľko bol včera v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Grendel, Gábor, podpredseda NR SR (2020-09-24):
S reakciou na faktické poznámky, pán poslanec Osuský.
Hrnčiar, Andrej, podpredseda NR SR (2019-12-04):
Vyhlasujem všeobecnú rozpravu za skončenú. Pani poslankyňa, naozaj veľmi krátko záverečné slovo.
Osuský, Peter, poslanec NR SR (2013-05-28):
Ďakujem pekne, pani predsedajúca. Z môjho pohľadu je kandidát Žilinka nezávislý kandidát, ale ešte viac a oveľa dôležitejšie pre mňa je to, že ja som nezávislý na kandidátovi Žilinkovi. Môžem povedať, že som pevne presvedčený, že budem rovnako nezávislý na akomkoľvek generálnom prokurátorovi. Neviem, či bude on závislý na mne, ale ja od neho závisieť nebudem. A som pevne presvedčený, že slušný občan sa nemá báť generálneho prokurátora ani predsedu Najvyššieho kontrolného úradu a nemá mať potrebu, aby mu on bol za niečo vďačný. Tu zaznelo okrem iného i to, že ako je kto komu zaviazaný. Ja som presvedčený, že my nemáme byť im, ani oni nemajú byť zaviazaní nám. My ich volíme pre fungovanie tohto štátu, pre ktorý sme povinní urobiť čo najviac. A neviem si predstaviť a verím i cteným kolegom zo SMER-u, že hádam nemyslia, že keď si v pomerne málo zákonnej voľbe, lebo k nej dôjde, zvolia iného generálneho prokurátora, ako je pán docent Čentéš, že to budú robiť preto, lebo sa trasú na to, aby mali na Generálnej prokuratúre osobného priateľa? A povedzme si otvorene, ak váš kandidát získa 83 tajných hlasov, budete vy jemu – a on vám – zaviazaní? Čo si myslíte, kto mu dá tých 83 hlasov? Bude to ťažké odčítať? A tak sa pýtam všetkých, potrebujete pre osobnú ochranu svojho generálneho prokurátora a svojho predsedu Najvyššieho kontrolného úradu?
Danko, Andrej, podpredseda NR SR (2024-02-13):
Ďakujem. Poslanec Pročko.
Hort, Milan, podpredseda NR SR (2011-09-09):
Ďalej vystúpi s faktickou poznámkou pán poslanec Andrej Kolesík. Nech sa páči.
Danko, Andrej, podpredseda NR SR (2023-12-19):
Prerušujem rozpravu a prosím zástupcov strán na poslanecké grémium. Po poslaneckom grémiu pokračujeme hlasovaním. Ďakujem. (Poslanecké grémium. Prestávka.)
Jarjabek, Dušan, poslanec NR SR (2014-12-10):
Ďakujem za slovo. Len pripomínam kolegom, o 13.05 hodine bude mimoriadne zasadnutie výboru a po ňom ďalšie mimoriadne zasadnutie výboru. Keby ste boli takí láskaví.
Mikloško, Jozef, poslanec NR SR (2015-02-11):
Lojzo, teším sa, že si, pán poslanec Hlina, prešiel od tvrdej argumentácie k logickým argumentom. Vieš to veľmi dobre vysvetliť, blízko si života, vieš, ako to tam chodí. Ďakujem ti za tvoj príspevok, škoda, že si teraz taký osamelý ako Jakeš, kôl v plote. Mal by si sa k niekomu zaradiť, to by sme sa tešili. Chcem povedať, že ja tú tému tiež ako neodborník sledujem. Dal som otázku pánovi ministrovi Kaliňákovi, presne takú istú, prečo dostal Váhostav ďalšiu štátnu zákazku, keď má veľké dlhy a tak ďalej. Tuná nám tie autá stále smradia, hore-dole chodia, nosia hlinu. Váhostav. No odpoveď bola taká, že 10 bodov zákona splnil a tak ďalej. Ďalej som dal otázku na riaditeľku ÚVO pani predsedníčku Táborsku. Interpeláciu dlhú, povedala mi, všetko bolo okej, v poriadku a tak ďalej a tak ďalej. Tu som to napadol, že tá interpelácia, nesúhlasím, samozrejme, bola odsúhlasená a tak ďalej. No v tomto smere treba bojovať ďalej. A zaujímavé je to, že ľudia skrachujú a tých desať konateľov alebo päť konateľov, traja konatelia vzápätí spravia svoje nové firmičky a to len pod iným menom začínajú, pokračujú jako kdyby nic. Tie ich dlžoby všetci hája. Toto je tu normálny národný, by som povedal, šport a s týmto treba niečo naozaj robiť a urobiť napríklad tak, ako je to v iných štátoch, že proste toto nie je možné, kto raz nevyplatí, dlžník, donebavolajúci hriech, ak ste nevyplatili svojich robotníkov, ich mzdu a potom idete, ako keby majstri sveta, robiť ďalej. Čiže ďakujem za tento zákon, aj keď si myslím, že má malú šancu a mal by byť nejaký vládny zákon, ktorý by sa aj verejnému obstarávaniu, aj konkurzom, aj reštrukturalizáciám vážne venoval.
Dostál, Ondrej, poslanec NR SR (2021-03-17):
Ďakujem kolegom za reakcie. Pán poslanec Kočiš, ja som nehovoril nič o skrátenom legislatívnom konaní, aj keď áno, aj to bolo, to bolo bizarné, že v priebehu jedného dňa bez splnenia akýchkoľvek podmienok to bolo, to bolo prijaté v roku 2010 na sklonku prvej Ficovej vlády. Povedali ste, že je to ochrana Slovenskej republiky proti tomu, aby občania Slovenskej republiky mohli prijímať občianstvo iného štátu. No hlboko s vami nesúhlasím, že Slovenskú republiku je potrebné chrániť pred jej vlastnými občanmi, ktorí majú tú drzosť, že z nejakých dôvodov, ktoré oni sami považujú za dôležité, sa rozhodnú, že nadobudnú občianstvo iného štátu. Zrejme teda sa ani nezhodneme na tom, či to je vôľa, lebo byť si vedomý nejakého dôsledku, neznamená prejaviť vôľu to spraviť. A ešte raz vám to môžem zopakovať, to červené auto. Keď mám vôľu kúpiť si červené auto, neznamená to, že mám vôľu stratiť slovenské občianstvo, keď viem, že v zákone, v zlom zákone je napísané, že nadobudnutím červeného auta strácam slovenské občianstvo. Nie je to ten istý prejav vôle. Pán poslanec Vetrák, no, zotrvávam na tom, že diplomatickou cestou to asi, asi nie je možné riešiť, lebo nie je v našich silách presvedčiť, presvedčiť Maďarskú republiku. Maďarsko už teraz, a teda v tomto ohľade je podporujem aj požiadavky zahraničných Slovákov, aby sa umožnilo bez obmedzení nadobúdať dvojaké občianstvo. A na kolegu Osuského nestihnem zareagovať.
Zimenová, Zuzana, poslankyňa NR SR (2018-05-10):
Ďakujem pekne. Ďakujem ti, pán poslanec, za tvoj vstup do odborného vzdelávania a duálneho systému, tak ako ty to dávno sleduješ a aké máš ty k tomu aj návrhy. Sme veľmi radi, že si urobil práve ty tento úvod. Ja sa dotknem len tej záverečnej veci, ktorú si už ty možno nestihol a hovoríš, že vystúpiš k nej ešte v ústnej rozprave, a to sa týka prognózovania a plánovania tzv. voľných pracovných miest, ktoré sa z dlhodobého alebo strednodobého hľadiska otvoria na trhu práce a spomenul si aj toto modelovanie cez Treximu. Ja si dovolím povedať aj pri tejto príležitosti a zopakujem to potom ešte aj v ústnej rozprave, že tento model prognózovania, naozaj ten makromodel, ktorý nemá všetky vstupné dáta vhodné na to, aby sme sa my mohli teraz oňho opierať ako o ten určujúci model, na základe ktorého do posledného počtu sa musia naplniť takéto prognózy. My vieme veľmi dobre, že nám tam chýbajú napríklad údaje o skutočnej uplatniteľnosti absolventov na trhu práce. My vychádzame v tomto modeli najmä z dát, ktoré hovoria o nezamestnaných absolventoch, a to je nedostatočné z môjho pohľadu.
M. Číž, podpredseda NR SR: (2008-11-27):
Po ďalšie, čo je ale dôležité, je neuveriteľné počúvať pána Lipšica. Ja som už niekoľkokrát povedal, že ho nebudem komentovať. Prednedávnom sme tu riešili SPP, prednedávnom tu lietal problém tajných zmlúv, kde sme my všetci kričali – áno, kde sa nakladá s verejnými peniazmi, nie je možné, aby boli tajné dodatky, kde jednoducho nie je možná verejná kontrola. Ten istý Lipšic, aj u Mikloša tak isto nemá význam ani o tom hovoriť, tu narozprávali obrovské tirády, prečo sa to nesmie. Sám som konzultoval následne v tejto súvislosti tieto otázky a hovorili mi právnici, vzhľadom na to, že nevieme, aký je mechanizmus riešenia tohto sporu, ktorý súd, kde v Štokholme alebo kde v háji, alebo ktorý rozhodcovský súd bude rozhodovať ten spor, že to riziko, že zaplatíme zmluvnú pokutu za to, že porušíme zmluvnú  povinnosť, že sme prestali túto vec eskalovať. Títo istí ľudia sa postavia nemilosrdne, či to je charakter, alebo čo to je, a začnú tu vyprávať o tom, že toto je, či sú verejné peniaze a treba s nimi nejako nakladať. No budem musieť, samozrejme, znovu sa k tejto otázke vrátiť, ale je to nepochopiteľné a v tejto časti na to treba aspoň upozorniť. (Potlesk.)
Sulík, Richard, predseda NR SR (2011-05-26):
Pani poslankyňa Zmajkovičová.
Laššáková, Jana, podpredsedníčka NR SR (2014-03-20):
Na vystúpenie pána poslanca s faktickými poznámkami sa hlásia poslanci Gábor Gál, Lucia Žitňanská. Končím možnosť prihlásiť sa s faktickými poznámkami. Nech sa páči, pán poslanec Gál.
Kollár, Jozef, poslanec NR SR (2010-09-09):
Ďakujem. Poprosím členov výboru pre financie a rozpočet, že zasadnutie výboru bude zajtra o 8.30 hodine ráno. Prosím všetkých, aby sa dostavili, aby sme boli uznášaniaschopní. Ďakujem.
Érsek, Árpád, minister dopravy a výstavby SR (2017-10-19):
Nepýtať. (Povedané so smiechom.) Ďakujem za slovo. Vážený pán predsedajúci, vážené poslankyne, poslanci odpoveď pána ministra znie: Vážený pán predseda Národnej rady, vážené panie poslankyne, páni poslanci pozícia Slovenskej republike voči iránskej jadrovej dohode vychádza z nášho členstva v Európskej únii. V tomto smere prijala Rada pre zahraničné veci na svojom zasadnutí 16. 10. v Luxembursku jednomyseľné vyhlásenie Európskej únie, ktoré odzrkadľuje našu národnú pozíciu. Ako Slovenská republika sme presvedčení, že dohoda implementuje, čo potvrdila všetky inšpekcie, celkovo 8, Medzinárodnej agentúry pre atómovú energiu. Slovenská republika je presvedčená, že dohoda v podobe, v akej bola uzatvorená, spĺňa svoj účel a je najlepšou dohodou, aká mohla byť v daných okolností vyrokovaná. Sme si vedomí, že viaceré kroky Iránu sú oprávnene vnímané medzinárodným spoločenstvom s obavami, avšak momentálne považujeme za efektívnejšie, aby tieto problémy boli riešené mimo rámca iránskej jadrovej dohody, ktorá v súčasnosti predstavuje jediný nástroj pre zaručenie mierového využívania jadrovej energie Iránom. Ďakujem, skončil som.
Poliačik, Martin, poslanec NR SR (2019-11-26):
... a to z toho dôvodu, že je protiústavné a niekoľkokrát ste vy sám konštatovali, že o niektorých návrhoch sa nedá hlasovať, pretože nespĺňajú podmienky. Porušenie ústavy je jednoznačne nesplnením podmienky na legitímny návrh procedurálny a tým pádom sa o ňom nemalo dať hlasovať. A ak sa aj hlasovalo, tak to nie je legitímny návrh a tým pádom treba hlasovanie o tomto návrhu zrušiť. (Potlesk.)
Červeňáková, Elena, poslankyňa NR SR (2018-12-05):
Ďakujem. Tak, ako už bolo povedané, zákon 576 o poskytovaní zdravotnej starostlivosti, nám ide o technickú úpravu hlavne, aby sa oddelila prax sestry a prax pôrodnej asistentky, aby sa tam jasne definovala. To je prvá technická úprava, aby odborná a laická spoločnosť to vlastne vedela a vedela to aj oddeliť, že je to samostatná prax. To je prvá vec. Ďalšia vec je vlastne, že už nám neexistujú zariadenia sociálnej pomoci, ale zariadenia sociálnych služieb. To je ďalšia technická úprava. A dôležitý návrh je to, aby sestra samosprávneho kraja mohla chodiť nielen metodicky riadiť a kontrolovať nielen ústavné zdravotnícke zariadenia, ale zariadenia sociálnych služieb. Viete veľmi dobre, čo sa stalo v IRIS-e, v zariadení sociálnych služieb, kde vlastne kompetencie lekára robil kuchár a kompetencie sestry robila upratovačka alebo realizovala upratovačka. Žiaľ, je to veľmi smutné, že takéto veci sa stávajú aj v terajšej dobe, preto žiadame, aby sestra samosprávneho kraja mohla chodievať do zariadení sociálnych služieb. Potvrdilo sa aj to, že nefunguje metodické riadenie ošetrovateľskej starostlivosti a kontrolný mechanizmus v zariadeniach sociálnych služieb a zariadeniach sociálnoprávnej ochrany detí a sociálnej kurately. Je tu veľké riziko ohrozenia života klientov. Viete veľmi dobre, že v zariadeniach sociálnych služieb máme klientov, ktorí majú dekubity, majú tracheostomické kanyly, majú PEG-y, sú imobilní pacienti, tak je tam vlastne zodpovedná osoba, ktorá sa stará, mala by sa starať o ošetrovateľskú starostlivosť a ktorá je aj zodpovedná za to, aby tam pracovali v týchto zariadeniach aj sestry. Ale, žiaľbohu, nemáme na to páky, aby tam niekto mohol viesť, aby mohol ísť tam vlastne riadiť a kontrolovať túto ošetrovateľskú starostlivosť. Naši seniori, naši ľudia, naši občania našej spoločnosti si zaslúžia adekvátnu a plnohodnotnú starosť ošetrovateľskú, zdravotnú starostlivosť a starostlivosť pôrodnej asistencie.
Viskupič, Marián, poslanec NR SR (2022-10-26):
Ďakujem pekne za slovo. Samozrejme, určite treba veci vylepšovať, o tom nie je pochýb. Asi by mala skutočne tá linka fungovať dlhodobejšie, ideálne nonstop, to je pravda. Len to sa nevyrieši takto, veď sám ste, pán kolega, povedali, že teda sektor hazardu bude mať vysoký zisk. No ja poviem k tomu, že, samozrejme, zaplatia odvod z hazardu, zaplatia štandardnú daň zo zisku a všetky ostatné dane, samozrejme, za svojich zamestnancov a v tomto, že tieto peniaze, samozrejme, sú, dnes idú do štátneho rozpočtu. A áno, v tom súhlasím, majú slúžiť na to, aby teda tie negatívne problémy, ktoré teda toto odvetvie vie spôsobovať, aby boli teda čo najlepšie riešené. Hej, čiže toto áno, ale nejde to, toto nie je cesta. Tak hovorím, že zámer môže byť dobrý, ale cesta nie je správna a možno tak všeobecne ešte poviem, ešte mám chvíľku času, že vidíte, že asi tá a vôbec celá tá regulácia hazardu, o ktorú sa, pán kolega, snažíte v rôznych vašich návrhoch. No, hazard je a bude bez ohľadu na to, aká je to krajina, aké je to odvetvie. Tam je len rozdiel, že či bude biely, alebo čierny. A tuto keď aj teda budú mať vyzerá že vysoký zisk tento rok, no mne sa zdá, že asi teda možno práve máme tie, tú legislatívu v celku dobre nastavenú, že teda môžu fungovať v legálnom prostredí, môžu produkovať aj zisk, z ktorých vlastne potom štát vie sanovať aj tie negatívne vplyvy, ktoré to teda vie spôsobovať. Ďakujem pekne za pozornosť.
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 135 poslancov, za 41, proti 32, zdržalo sa 60 poslancov, 2 nehlasovali. Návrh nebol schválený. Prosím teraz pani poslankyňu Červeňákovú, aby uviedla hlasovanie v prvom čítaní o návrhu poslancov Klusa, Laurenčíka a Zimenovej na vydanie zákona, ktorým sa dopĺňa zákon č. 85/´90 Zb. o petičnom práve, tlač 1436. (Hlasovanie o návrhu poslancov Národnej rady Slovenskej republiky Martina Klusa, Milana Laurenčíka a Zuzany Zimenovej na vydanie zákona, ktorým sa dopĺňa zákon č. 85/1990 Zb. o petičnom práve v znení neskorších predpisov , tlač 1436.)
Halúz, Milan, poslanec NR SR (2012-04-04):
Sľubujem. (Potlesk.)
Pročko, Jozef, poslanec NR SR (2020-06-03):
Ja spravím; môžte mi vrátiť čas?
V. Veteška, podpredseda NR SR: (2003-09-18):
Otváram všeobecnú rozpravu. Písomné prihlášky do všeobecnej rozpravy som nedostal. Ústne sa hlási pán poslanec Vážny. Pán poslanec, máte slovo. Kto viac sa hlási? Nikto. Končím možnosť podávania prihlášok do rozpravy. Pán poslanec, nech sa páči.
Vášáryová, Magdaléna, poslankyňa NR SR (2014-11-10):
Ďakujem, pán predseda. Toto je schôdza o tom, akú zodpovednosť vyvodí predseda slovenskej vlády za seba, pretože dovoľuje, aby zarábali a kradli ľudia, ktorí žerujú na utrpení druhých ľudí, lebo toto je o kradnutí v zdravotníctve. A keď sa v tomto svetle pozrieme na ten boj politickej strany SMER o to, kto bude generálny prokurátor, tak je ešte zase pochopiteľnejšie, prečo potrebujú, aby tam bol človek, ktorý by zabezpečil týmto veľkozlodejom, aby boli beztrestní. A v tomto svetle je jasnejšie, prečo sa pán Harabin tak dlho držal na svojom mieste. Je to preto, že zaručoval, že veľkozlodeji boli beztrestní. A toto sú časy, ktoré beriem, už máme od Mečiara, veľkozlodeji, tí veľkí kradoši, tí veľkí chmatáci, zostávajú beztrestní. Súdy odsudzujú ľudí za 5 eur, keď ich ukradnú, ale veľkozlodeji musia zostať bezpeční. A touto cestou budujeme Slovensko ako krajinu chmatákov? My chceme, aby Slovenská republika do budúcnosti bola krajinou nehanebných ľudí? To predsa nemyslíme vážne. A preto tu dnes sedíme celú noc a možno ešte celú nedeľu, pretože Slovensko nesmie zostať krajinou, v ktorej rozhodujú a sú... (Prerušenie vystúpenia časomerom.)
Paška, Pavol, predseda NR SR (2012-07-27):
Hlasujeme. (Hlasovanie.) 137 prítomných, 57 za, 76 proti, 4 sa zdržali. Tento návrh sme neschválili.
Laurenčík, Milan, podpredseda NR SR (2020-11-26):
Ďakujem, pán minister. Prosím, zaujmite miesto pre navrhovateľa. Zatiaľ som len predsedajúci, nie predseda, ale v pohode. Teraz dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Petrovi Dobešovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Pán poslanec, nech sa páči, máte slovo.
L. Žitňanská, poslankyňa: (2007-10-18):
Po prvé. Áno, separátna komisia pre rokovací poriadok by bola niečo, o čom sa môžeme rozprávať, i keď aj to je svojím spôsobom zbytočné. Ja si myslím, že tu máme ústavnoprávny výbor, čo je parketa pre to, aby sa zaoberal rokovacím poriadkom. Má aj zákonodarnú iniciatívu, je pomerne zložený, sú tam ľudia, ktorí sa týmito témami zaoberajú. Ústavnoprávny výbor na žiadosť robí výklad rokovacieho poriadku. Ja si myslím, že netreba vymýšľať nič nové. Máme ústavnoprávny výbor. To je môj pohľad na vec. A k tomu argumentu, že sa obmedzuje priestor slobody prejavu pre premiéra. Ale premiér má absolútne voľný priestor pre slobodné vyjadrovanie svojich názorov, pretože môže kedykoľvek vystúpiť. Tu ide o niečo úplne iné. Tu ide o uplatňovanie kontrolnej právomoci Národnej rady a ide o to, aby boli vytvorené podmienky tak, aby sa kontrolná právomoc dala efektívne využívať, aby nebol priestor na zneužitie, na prezentáciu vlády, na čo je úplne iný priestor daný v rámci rokovacieho poriadku. Ďakujem pekne.
Laššáková, Jana, podpredsedníčka NR SR (2013-06-20):
S reakciou pán poslanec Viskupič.
Saková, Denisa, ministerka vnútra SR (2019-03-26):
Ďakujem veľmi pekne za slovo. Ja len krátko budem reagovať na pána poslanca Grendela. Môžme sa o tom kľudne pobaviť na pôde ministerstva vnútra, ale tak ako ste aj vy spomínali, pre nás bolo zaväzujúce to rozhodnutie Najvyššieho súdu, ktoré malo zosúladiť ten právny nestav alebo teda neprávny stav, ktorý tu je, pretože tí hasiči poberali aj normálny klasický dôchodok zo Sociálnej poisťovne, zároveň mali výsluhový dôchodok, ktorý sa im stopol, ale ako som informovala, minulý rok sa im to všetko doplatilo. A je len otázka, že či pred tým, ako vynesie nejaké zosúladzovacie stanovisko Najvyšší súd, budeme my prijímať v parlamente zákon a upravovať zákon a nebudeme za to kritizovaní, že predbiehame trošku dobu. Takže vieme sa o tom baviť, my budeme k tomu konštruktívni a skutočne, keď to bude trvať dlhšie na tom Najvyššom súde, nie je problém, aby sme týmto hasičom nejakým spôsobom zabezpečili tú istotu, ktorú chcú mať. Ďakujem.
Mesterová, Zuzana, poslankyňa NR SR (2024-01-25):
Ďakujem pekne za slovo, pán predsedajúci. Navrhujem, aby Národná rada Slovenskej republiky schvá... zabezpečila odborné školenie dobrovoľné aplikácie rokovacieho poriadku pre členov a členky vlády z dôvodu, že pomerne často sa stáva, že predstaviteľom vlády nie je zrejmé, akým spôsobom sa môžu prihlásiť do rozpravy, tak aby sme im neupierali ich práva s nami diskutovať. Ďakujem. (Potlesk.)
Laššáková, Jana, podpredsedníčka NR SR (2015-11-11):
Ďakujem pekne, pán minister. Teraz dávam slovo spoločnému spravodajcovi z výboru pre sociálne veci predsedovi tohto výboru Jánovi Podmanickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán predseda.
Hrnčiar, Andrej, podpredseda NR SR (2019-09-13):
Takže budeme pokračovať v prerušenej rozprave v druhom čítaní o návrhu poslanca Jarjabka na vydanie zákona, ktorým sa mení a dopĺňa tlačový zákon. Nech sa páči, faktická poznámka, pán poslanec Dostál. (Ruch v sále.) Poprosím vás, páni poslanci, kľud v rokovacej sále. [Pokračovanie rokovania o návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov , tlač 1290.]
Hudacký, Ján, poslanec NR SR (2013-11-29):
Ďakujem, pán podpredseda. Vážení kolegovia, dámy a páni, pán minister, dovoľte mi, aby som aj ja za klub Kresťanskodemokratického hnutia sa vyjadril k novele zákona o dani z príjmov. (Ruch v sále.)
Fecko, Martin, poslanec NR SR (2023-03-23):
Ďakujem pekne, pán predsedajúci. Takže, vážení poslanci, Národná rada Slovenskej republiky uznesením č. 2023 zo 14. februára 2023 pridelila návrh poslancov Národnej rady Slovenskej republiky Jaromíra Šíbla a Tomáša Šudíka na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín, reguláciou obchodu s nimi a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 1394, na prerokovanie týmto výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Za gestorský výbor určila Výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor uznesením č. 691 z 8. marca 2023 s poslaneckým návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie o návrhu nerokoval, nakoľko podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady nebol tento výbor uznášaniaschopný. Výbor pre pôdohospodárstvo a životné prostredie ako gestorský výbor o návrhu spoločnej správy výborov o prerokovaní predmetného návrhu zákona nerokoval, nakoľko podľa § 52 ods. 2 zákona o rokovacom poriadku Národnej rady nebol uznášaniaschopný. Predseda výboru ma určil za spravodajcu k uvedenému návrhu zákona, ktorý predkladá predmetnú informáciu a na schôdzi Národnej rady bude informovať o výsledku rokovania výboru a bude navrhovať ďalší postup. Pán predsedajúci, skončil som. Prosím, otvorte rozpravu k tomuto zákonu.
Viskupič, Jozef, poslanec NR SR (2014-11-08):
Pani, ďakujem, pani predsedajúca. Na základe žiadosti troch poslaneckých klubov, Obyčajných ľudí, SDKÚ a MOST, si dovoľujem požiadať o zvolanie grémia v tejto veci, kde by nám bola podaná informácia, či plánujete urobiť z tejto schôdze verejné zasadnutie, alebo nie. A žiadam o zvolanie poslaneckého grémia ihneď. Ďakujem.
Kuffa, Filip, poslanec NR SR (2020-09-25):
Ďakujem za slovo. Je to procedurálny dotaz. Vzhľadom k tomu, že sme absolvovali neverejnú časť rokovania, počas ktorej nebolo možné používať elektronické prostriedky ani mobily, ani laptopy, mám vážne podozrenie, že v čase 9.59 hod. došlo k audiovizuálnemu záznamu zo strany nejakého spravodajstva, kedy bolo možné vidieť na ľavej strane vo dverách, že stál človek s kamerou a robil si záznam. Čiže predpokladám, že došlo k úniku informácií. Ďakujem a poprosím, aby to pán predseda parlamentu riešil.
Ľupták, Pavel, poslanec NR SR (2023-11-16):
Veľmi krátko, nechcem predlžovať toto rokovanie. Pani poslankyňa si neodpustila kopnúť do Slovenskej národnej strany, tak ja len tak, keby sme rozprávali po slovensky a nie nejaké anglické výrazy, tak to slovo nacionalistický vlastne znamená národný a podľa vášho ponímania nacionalizmu je nacio... nacionalistická aj slovenská ústava. Áno, začína slovami „my národ slovenský" a tak ďalej. Slovenskú národnú stranu nazvala krajnou pravicou, omyl, Slovenská národná strana má ekonomický program čisto stredový, a preto si rozumieme so stranami naľavo od stredu, ale aj napravo od stredu. Aj so SMER-om, aj s HLAS-om, rozumeli by sme si určite aj po ekonomickej stránke aj s KDH. No takže žiadna ultrapravica. Ďakujem veľmi pekne.
Mihál, Jozef, poslanec NR SR (2010-07-08):
Sľubujem. (Potlesk.)
M. Rehák, poslanec: (2010-02-02):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o tom, že návrh zákona nebude mať dopad na verejné financie, na štátny rozpočet, rozpočet obcí a vyšších územných celkov, bude mať pozitívny dopad na obyvateľstvo, na životné prostredie a nebude mať dopad na zamestnanosť. A dá sa predpokladať, že bude mať pozitívny vplyv na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky 18. januára 2010 č. 1460 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory, a to Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní odo dňa jeho pridelenia. Pani predsedajúca, otvorte rozpravu k predmetnému návrhu zákona.
Paška, Pavol, predseda NR SR (2014-10-22):
Pán predseda výboru Hudacký.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 129 poslancov, za 86, proti 12, zdržalo sa 31. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.